Publication: Magyar Közlöny
Issue: MK-2008-116 (Year: 2008, Number: 116)
Era: 2004-2010
Section: A képzési kötelezettségrõl és a pedagógiai szakszolgálatokról szóló 14/1994. (VI. 24.) MKM rendelet (a továbbiakban: R.) 3. § (2) bekezdés a) pontja helyébe a következõ rendelkezés lép:
Paragraph Index: 346

2. § Az R. 12. § (3) bekezdése helyébe a következõ rendelkezés lép: „(3) Ha a közoktatási intézmény vagy a 8. § (8) bekezdésében, illetve a 9. § (1) bekezdésében felsorolt intézmény, továbbá a családvédelemmel foglalkozó más szerv (a továbbiakban együtt: családvédelmi intézmény) megítélése szerint a gyermek, tanuló szakértõi vizsgálata szükséges, behívja a szülõt, és az indok közlésével javasolja a szakértõi vizsgálaton való részvételt. A megismerõ funkciók vagy a viselkedés fejlõdésének tartós és súlyos rendellenessége vagy enyhe értelmi fogyatékosság vélelmezése esetén a nevelési-oktatási intézmény a szakértõi és rehabilitációs bizottság által történõ vizsgálatra csak abban az esetben tehet javaslatot, ha a gyermek, tanuló vizsgálatára a nevelési tanácsadás keretében már sor került. Javaslatával egyidejûleg köteles a szülõt tájékoztatni a vizsgálatok eredményei alapján lehetséges következményekrõl, a szülõnek a vizsgálattal és annak megállapításaival kapcsolatos jogairól.”

Source: https://magyarkozlony.hu/hivatalos-lapok/cd9bde55b918b03c512e18a648546ebfadb3767d/dokumentumok/4f2b70b136e3df92d30a9be25b73b1bb35964f36/letoltes